Cava Meda Masu Kina ena Yaca i Jisu?
Kena iSau Vakaivolatabu
Na sala duadua ga e vakadonuya na Kalou meda torovi koya kina oya meda masu ena yaca i Jisu. A kaya o Jisu: “O yau na sala, na dina, kei na bula. Ena vukuqu ga ena qai torovi Tamaqu rawa kina e dua.” (Joni 14:6) A kaya tale ga vei ratou na nona yapositolo yalodina: “Au tukuna vakadodonu vei kemudou, na ka ga dou kerea vei Tamaqu, ena solia vei kemudou ena yacaqu.”—Joni 16:23.
So tale na vuna meda masu kina ena yaca i Jisu
Nida rokovi Jisu kei na Tamana, na Kalou o Jiova.—Filipai 2:9-11.
Nida vakavinavinakataka nona soli Jisu na Kalou me rawa nida vakabulai kina.—Maciu 20:28; Cakacaka 4:12.
Nida doka na itavi nei Jisu me matataki keda vua na Kalou.—Iperiu 7:25.
Nida doka na itavi nei Jisu me Bete Levu, me rawa nida veiyaloni tale kina kei na Kalou.—Iperiu 4:14-16.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn